ברוך הבא ל- Word

הוראות שניתן לערוך, לשתף ולהדפיס

בניגוד למדריכי משתמשים מהאסכולה הישנה, מסמך זה מתוכנן לענות על צרכיך באופן מדויק. כשתקרא אותו, תלמד כמה עקרונות עבודה בסיסיים ב- Word, אך מסמך זה אינו מיועד רק לקריאה. הוא מיועד גם לעריכה, כדי שתוכל ללמוד תוך כדי עשייה.

כדי לתרגל את השימוש בתכונות של Word, שים לב לטקסט נסה זאת בצבע אדום לאורך מסמך זה.

טיפ לחיסכון בזמן: אם יש לך רגע ואתה מעוניין לראות כיצד זה עובד, צפה בסרטון וידאו זה: ברוך הבא אל Word.

כתוב ברהיטות, עם מעט עזרה

Word בודק איות ודקדוק באופן אוטומטי ומסמן מילים המאויתות באופן שגוי בקו תחתון אדום מסולסל. טעויות דקדוק מסומנות בקו תחתון כפול כחול.

נסה זאת: מקם את הסמן בסוף פיסקה זו והקש Enter כדי להתחיל פיסקה חדשה. כתוב משפט עם כמה שגיאות איות או דקדוק והקש Enter כדי לסיים את הפיסקה.

לחץ באמצעות לחצן העכבר הימני על הטקסט המסומן בקווים תחתונים או הקש F7. בחר הצעה כדי לתקן את השגיאות.

Word סופר את המילים עבורך

נסה זאת: הקש Return לאחר שורה זו והקלד כמה מילים.

שורת המצב בתחתית החלון מתעדת באופן רציף את מספר המילים במסמך.

שמור למועד מאוחר יותר, גש מכל מקום

אם תשמור מסמך זה ב- OneDrive, תוכל לפתוח אותו מכל מקום: מהמחשב, מה- Tablet או מהטלפון. השינויים שלך יישמרו באופן אוטומטי.

נסה זאת: בחר קובץ > שמור בשם ולאחר מכן בחר את OneDrive ותן למסמך זה שם.

אם תיכנס ל- Office 365 במכשיר אחר, מסמך זה יופיע ברשימת הקבצים האחרונים שלך. ותוכל להמשיך מהנקודה שבה הפסקת… גם אם השארת את המסמך פתוח במחשב שבו אתה משתמש כעת.

שתף פריטים ושתף פעולה

לאחר שמירת מסמך זה ב- OneDrive, תוכל לשתף אותו עם אנשים אחרים. הם אפילו לא יזדקקו ל- Word כדי לפתוח אותו.

נסה זאת: בחר שתף ושלח קישור למסמך זה (קיצור מקשים – Z+כAlt+ או Alt+Z+S).

באפשרותך לשלוח את הקישור על-ידי הקלדת כתובת הדואר האלקטרוני של אדם כלשהו או על-ידי העתקת הקישור והדבקתו להודעה או לצ'אט. אם ברצונך שהאדם יוכל לקרוא את המסמך אך לא לערוך אותו, הגדר את ההרשאה שלו להצגה בלבד.

אם אין לו Word, המסמך ייפתח בדפדפן האינטרנט שלו, ב- Word Online.

הוסף רכיבים חזותיים עם תמונות מהאינטרנט

Word פועל עם Bing כדי לתת לך גישה לאלפי תמונות שבהן תוכל להשתמש במסמכים שלך.

נסה זאת: הקש Enter לאחר שורה זו כדי ליצור שורה ריקה:

כשהסמן נמצא בשטח הריק למעלה, עבור לכרטיסיה 'הוספה', בחר תמונות מקוונות ולאחר מכן חפש משהו, למשל כלבים.

בחר את התמונה הרצויה ובחר הוסף.

הבלט את המשמעות באופן חזותי על-ידי עיצוב טקסט

כדי לעצב טקסט, בחר אותו ולאחר מכן בחר לחצן באזור גופן או פיסקה בכרטיסיה 'בית'.

נסה זאת: בחר טקסט בשורות למטה ובחר אפשרויות עיצוב כך שהטקסט יהווה דוגמה לעיצוב שהוא מתאר:

מודגש (קיצור מקשים: Ctrl+B)
נטוי (קיצור מקשים: Ctrl+I)
סימון
צבע גופן
תבליטים
מספור

עצה ממקצוענים: אם בחרת מילים שלמות עבור תרגיל זה, האם שמת לב ש- Word הציג סרגל כלים קטן, הכולל את אפשרויות עיצוב הגופן?

סרגל זה וקיצורי מקשים כגון Ctrl+B ו- Ctrl+I מבטלים את הצורך לעבור שוב ושוב לכרטיסיה 'בית', וחוסכים זמן.

קסם: השתמש בסגנונות כותרת

הכותרת עבור חלק זה ("קסם: השתמש בסגנונות כותרת") נראית זהה לכותרות האחרות במסמך זה, אך היא אינה שימושית באותה מידה. היא מעוצבת עם הגדרות גופן (גופן, גודל וצבע), בעוד שהכותרות האחרות מעוצבות עם סגנון כותרת ('כותרת 1', ליתר דיוק).

רואה את המשולש הקטן כשאתה מרחף מעל הכותרות האחרות באמצעות העכבר? באפשרותך לכווץ ולהרחיב את כל התוכן שנמצא תחת כותרת, בדומה לחלוקה לרמות. אבל בכותרת הזו האפשרות לא עובדת. בוא נתקן זאת.

נסה זאת: החל את הסגנון כותרת 1:

הצב את הסמן במקום כלשהו בכותרת המופיעה למעלה ("קסם: השתמש בסגנונות כותרת") – אל תבחר דבר.

בכרטיסיה בית, מצא את סגנונות ובחר כותרת 1 (קיצור מקשים Ctrl+Alt+1).

הצלחנו! עכשיו היא נראית כמו כותרת, וגם פועלת כמו כותרת.

חולל מהפך מיידי במראה של המסמך שלך

ערכות סגנון וערכות נושא מאפשרות לך לשנות לחלוטין את מראה המסמך תוך כמה רגעים. הן פועלות בצורה הטובה ביותר כשהמסמך מעוצב באמצעות סגנונות (לכן טוב ששינינו את סגנון הכותרת למעלה).

נסה זאת: בחן ערכות סגנון וערכות נושא:

בכרטיסיה עיצוב, בחר ערכות נושא ובחר ערכת נושא מהרשימה הנפתחת.
שים לב שגלריית ערכות הסגנון מתעדכנת בהתאם לערכת הנושא שבחרת.

בחר ערכת נושא שמוצאת חן בעיניך מהרשימה הנפתחת ולחץ כדי להחיל אותה.

רק בשביל הכיף

אם יש לך עוד קצת זמן, נסה לבצע פעולות אלה.

נסה זאת: חיפוש והחלפה

הקש Ctrl+H והשתמש בחיפוש והחלפה כדי להחליף את כל המופעים של נסה זאת בניסיתי זאת.

נסה זאת: גלישת טקסט מסביב לתמונות

חלק מהתמונות במסמך זה ממוקמות לצד פיסקת טקסט. בחן את אפשרות גלישת הטקסט: בחר את התמונה המופיעה כאן, עבור אל תבנית תמונה > גלישת טקסט והשתמש במקשי החצים למעלה/למטה כדי לעבור בין האפשרויות ולראות תצוגה מקדימה של התוצאות.

קבל עזרה לגבי Word

תיבת החיפוש ספר לי מובילה אותך ישירות לפקודות ולעזרה ב- Word.

נסה זאת: קבל עזרה:

עבור אל חפש בחלק העליון של החלון.

ספר לי מה אתה רוצה לעשות.

לדוגמה, הקלד:

הוסף סימן מים כדי להגיע במהירות לפקודת סימן המים.

עזרה כדי לעבור לעזרה של Word.

הדרכה כדי לראות את רשימת קורסי ההדרכה של Word.

מה חדש לקבלת רשימה של העדכונים האחרונים ב- Word

ספר לנו מה דעתך

נא תן לנו משוב לגבי תבנית זו, כדי שנוכל לספק תוכן שימושי ומועיל באמת. תודה!